
Nr. U92004 – 001275/30.03.2006
REFERAT

privind avizarea Planului Urbanistic de Detaliu
  „Parcelare teren pentru construire locuinţe” – strada Rudolf Walter, nr. 11, 13, 15, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată la noi cu nr. U92004 – 001275/09.03.2006, prin care se solicită avizarea din punct de vedere urbanistic a Planului Urbanistic de Detaliu – „Parcelare teren pentru construire locuinţe” – strada Rudolf Walter, nr. 11, 13, 15, Timişoara;

Având în vedere cerinţele Certificatului de Urbanism nr. 6297 din 22.11.2005;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic de Detaliu – „Parcelare teren pentru construire locuinţe” – strada Rudolf Walter, nr. 11, 13, 15, Timişoara.
Documentaţia este iniţiată de proprietarii terenului Coroiu Ioan Constantin şi soţia Coroiu Claudia Violeta şi este elaborată de S.C. TECTONICS HOUSE S.R.L., proiect nr. 44/2005.
Terenul studiat în cadrul PUD se află situat în zona de est a municipiului Timişoara, într-un careu cuprins între străzile Colonia Radio, Rudolf Walter şi strada Miriştei. Amplasamentul este delimitat la est de strada Rudolf Walter, iar pe celelalete laturi de alte parcele.
In conformitate cu PUG Timişoara zona este cuprinsă în intravilanul municipiului Timişoara, încadrată în UTR 38, având destinaţia de zonă de locuinţe şi funcţiuni complementare, cu construcţii cu regim de înălţime de P,P+1 şi P+2 niveluri, cu caracter preponderent rezidenţial.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Parcelele studiate în cadrul P.U.D. au suprafaţa totală de 2900 mp şi sunt în proprietatea lui Coroiu Ioan Constantin şi soţia Coroiu Claudia Violeta, conform CF nr. 4052 Timişoara, nr. top 8059/2/a; 8059/2/b; 8059/2/c.
Prin documentaţia prezentată se propune realizarea unei lotizări de 4 parcele cu suprafeţe cuprinse între 505 mp şi 748 mp, destinate construirii de locuinţe individuale, cu fronturile stradale oscilând de la 10m la 13,30m, cu regim de înălţime D+P+2E. Deservirea rutieră a parcelelor propuse se va face pe un drum de acces nou propus, perpendicular pe strada Rudolf Walter. Lăţimea propusă a aleii de acces este de 6 m, o lungime de până la 50 m, cu T-eu la întoarcere. In lungul străzii de deservire a proprietăţilor se prevăd trotuare cu lăţimea de 1 m, având îmbrăcăminte din dale prefabricate.
Suprafeţele pe care se vor realiza drumurile vor trece în proprietatea statului, conform propunerii de dezmembrare din documentaţie. Se vor realiza spaţii verzi plantate în procent de 20% din suprafaţa totală a parcelei.

Procentul de ocupare a terenului va fi de maxim 40%, iar coeficientul de utilizare a terenului de 1.

La realizarea construcţiilor se vor respecta condiţiile impuse de avizatori.
Documentaţia de urbanism este însoţită de următoarele avize şi acorduri:
Aviz unic – nr. 1903/11.2005
Aviz de Principiu – nr. 4/23.01.2006

Aviz Comisia de circulaţie – nr. TH2006 – 000248/16.02.2006
Aviz Inspectoratul Judeţean de Protecţie Civilă Timiş – nr. 101/17.02.2006
Aviz Sanitar – nr.89/C/22.02.2006 
Aviz Grupul de Pompieri Banat – nr. 826046/17.02.2006

Planului Urbanistic de Detaliu – „Parcelare teren pentru construire locuinţe” – strada Rudolf Walter, nr. 11, 13, 15, Timişoara se va integra în Planul Urbanistic General al Municipiului Timişoara şi va avea o valabilitate de10 ani. 

Documentaţia Planului Urbanistic de Detaliu „Parcelare teren pentru construire locuinţe” – strada Rudolf Walter, nr. 11, 13, 15, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă.

